cyanic-selkie/wikianc huggingface dataset:
রঙ-এ খোদা
কাহিনীসংক্ষেপ
গৃষ্মের ছুটিতে বিদ্যালয় ছটির পর অন্য বাচ্চাদের বাবা-মা তাদের নিতে আসে, কিন্তু মোহাম্মদের বাবা আসে না। মোহাম্মদ বিদ্যালয়ের গেটের কাছে বাবার জন্য অপেক্ষা করতে থাকে। একে একে তার সব বন্ধুরা বাড়িতে চলে যায়। অবশেষে মোহাম্মদের বাবা তাকে নিতে আসে। এদিকে মোহাম্মদের বাবা তার ছেলের অন্ধত্ব নিয়ে সবসময় লজ্জিত-বিব্রত বোধ করতে থাকেন। এমনকি এ-কারণে গৃষ্মের ছুটিতেও মোহাম্মদকে বিদ্যালয়ে রাখার জন্যে প্রধান শিক্ষককে তিনি অনুরোধ করেন। তবে প্রধান শিক্ষক এতে রাজি না হওয়ায় তিনি মোহাম্মদতে নিয়ে বাড়িতে চলে আসেন। আরেকটি বিয়ে করার পরিকল্পনা করেন মোহাম্মদের বাবা হাসেম। এজন্যে তিনি এক স্থানীয় নারীর পরিবারের সম্মতি নেন। কিন্তু মোহাম্মদের বিষয়ে কিছুই প্রকাশ করেন না। তার ধারণা হয় অন্ধ ছেলে থাকাকে তার স্ত্রীর পরিবার অশুভভাবে দেখবে।
কাঁথি
কাঁথি ভারতের পশ্চিমবঙ্গ রাজ্যের পূর্ব মেদিনীপুর জেলা-র একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬ মিটার (১৯ ফুট)।
কনটাই বর্ষার সময় ভারী বৃষ্টিপাত হয়। শীতকালে তেমন মারাত্মক হয় না। গ্রীষ্মকাল উত্তর ভারতের তুলনায় গড় এবং শীতল।
নামকরণ
পঞ্চম শতাব্দীতে, ফা-হিয়েন সফরের সময়, কনটাই জনবসতিহীন ছিল এবং বাইরের বিশ্বের কাছে কোনও নাম ছিল না। ভ্যালেন্টাইনের ভ্রমণ ভ্রমণে, নাম অনুসারে পেটুয়া নামে একটি বন্দর উল্লেখ করা হয়েছিল। এই পোতাশ্রয় মোহনা থেকে কিছুটা দূরে রসুলপুর নদীর তীরে ছিল। পরে বন্দরটি কাঁথি শহরের বর্তমান জায়গায় স্থানান্তরিত করা হয়। তবে বলা হয়, পরিত্যক্ত বন্দরের নামটি তার নতুন অবস্থানেও ধরে রাখা হয়েছিল, বিদেশীদের জিহ্বায়, পেটুয়া প্রথমে ক্যান্টিতে এবং শেষ পর্যন্ত কনটায় পরিবর্তিত হয়েছিল, অন্যদিকে স্থানীয় ভাষায় এটি কাঁথিতে পরিবর্তিত হয়েছে।
ইতিহাস
কনটাই মূলত হিন্দু রাজা গোপীনাথ পট্টনায়েক দ্বারা শাসিত উড়িষ্যার একটি শাখা রাজ্য হিজলি কিংডমের একটি অংশ ছিল। ১৮৫২ সালে ব্রিটিশ ভারতের ইস্ট ইন্ডিয়া কোম্পানি কনটইকে ছয়টি থানা সমন্বিত একটি উপ-বিভাগ হিসাবে ঘোষণা করেছিল - কনটাই, খেজুরি, রামনগর, ভগবানপুর, ইগ্রা এবং পটশপুর। কিন্তু সরকার নেগুয়ার কাছ থেকে কাজ চালিয়ে গেল। ৯১২ বর্গমাইল (২,৪০০ কিমি) জুড়ে থাকা মহকুমাটি ছিল বাংলার দ্বিতীয় বৃহত্তম। ১৮৬৩ সালে যখন কনটাইয়ের নিমক মহল (লবণের কারখানা ও ব্যবসায় কেন্দ্র) একটি মারাত্মক সঙ্কটের মুখে দাঁড় করিয়ে কাজ বন্ধ করে দেয়, তখন মহকুমা অফিস নেগুয়া থেকে পরিত্যক্ত নিমক মহল ভবনে স্থানান্তরিত হয়।
বাংলা উপন্যাসের পূর্বসূরী বঙ্কিমচন্দ্র ছোটোপাধ্যায় ডেপুটি ম্যাজিস্ট্রেট হিসাবে কাজ করেছিলেন। ২০০২ সালে, প্রশাসনিক দক্ষতা এবং সাফল্যের জন্য মেদিনীপুর জেলা দুটি অংশে বিভক্ত হয়েছিল - পূর্বা মেদিনীপুর এবং পাসচিম মেদিনীপুর। পূর্ব মেদিনীপুর চারটি সাব-ডিভিশন নিয়ে গঠিত - তমলুক, কনটাই, ইগ্রা এবং হলদিয়া। কনটাই মহকুমা এখন রামনগর, দিঘা, কাঁথি (কন্টাই), খেজুরি এবং ভূপতিনগরের আটটি ব্লক নিয়ে গঠিত।
জনসংখ্যার উপাত্ত
ভারতের ২০০১ সালের আদম শুমারি অনুসারে কাঁথি শহরের জনসংখ্যা হল ৭৭,৪৯৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৮২%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে কাঁথির সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
রামনাথ কেনি
রামনাথ বাবুরাও কেনি (रामनाथ केंनी; জন্ম: ২৯ সেপ্টেম্বর, ১৯৩০ - মৃত্যু: ২১ নভেম্বর, ১৯৮৫) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ও কোচ ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৬০ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মুম্বই ও বাংলা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন রামনাথ কেনি।
প্রথম-শ্রেণীর ক্রিকেট
১৯৫০-৫১ মৌসুম থেকে ১৯৬৩-৬৪ মৌসুম পর্যন্ত রামনাথ কেনি’র প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান হিসেবে রামনাথ কেনি’র যথেষ্ট সুনাম ছিল। দ্রুতলয়ে পায়ের কারুকাজ ও ধ্রুপদী স্ট্রোক প্লে খেলার অধিকারী ছিলেন। এছাড়াও, মিডিয়াম পেস বোলিংয়ের কাছাকাছি ধরনের অফ ব্রেক বোলিং করতেন তিনি।
১৯৫০-৫১ মৌসুম থেকে ১৯৬০-৬১ মৌসুম পর্যন্ত বোম্বের পক্ষে খেলেন। এরপর ১৯৬৩-৬৪ মৌসুমে পর্যন্ত বাংলা দলের পক্ষে খেলেন তিনি। সবগুলো প্রথম-শ্রেণীর ক্রিকেট খেলায় অংশ নিয়ে ৫০.৪৭ গড়ে ৩০৭৯ রান করেন এবং ৩১.২০ গড়ে পনেরো উইকেট পান তিনি। সর্বমোট এগারোটি প্রথম-শ্রেণীর শতরান করেন তিনি। ১৯৫৬-৫৭ মৌসুমে উপর্যুপরি তিনটি শতরান করেছিলেন তিনি। তন্মধ্যে, মাদ্রাজের বিপক্ষে সংগৃহীত ২১৮ রান ব্যক্তিগত সর্বোচ্চ ইনিংস হিসেবে চিত্রিত হয়ে আছে।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন রামনাথ কেনি। ৩১ ডিসেম্বর, ১৯৫৮ তারিখে কলকাতায় সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২৩ জানুয়ারি, ১৯৬০ তারিখে একই মাঠে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
ভারতের পক্ষে পাঁচটি টেস্টে অংশগ্রহণ করার সুযোগ পেয়েছিলেন। ১৯৫৮-৫৯ মৌসুমে ওয়েস্ট ইন্ডিজ দল ভারত গমন করে। কলকাতা টেস্টে অংশ নেন। ১৯৫৯-৬০ মৌসুমে রিচি বেনো’র নেতৃত্বাধীন অস্ট্রেলিয়া দলের বিপক্ষে চারবার খেলেন। ২৭.২২ গড়ে ২৪৫ রান তুলেন তিনি। ব্যক্তিগত সর্বোচ্চ করেন ৬২ রান।
অবসর
ইংল্যান্ডের উত্তরাংশে পেশাদারী পর্যায়ে প্রশিক্ষণ গ্রহণকালে কাম্বারল্যান্ডের পক্ষে খেলেছিলেন তিনি। খেলোয়াড়ী জীবন শেষে কোচের ভূমিকায় অবতীর্ণ হয়েছিলেন তিনি। প্রশিক্ষিত কোচ হিসেবে সুনীল গাভাস্কারের ন্যায় বিশ্ববিখ্যাত ক্রিকেটারের উত্থান তার হাতে ধরে আসে।
২১ নভেম্বর, ১৯৮৫ তারিখে ৫৫ বছর বয়সে বোম্বে এলাকায় রামনাথ কেনি’র দেহাবসান ঘটে।
কালনিরূপণবিদ্যা
কালনিরূপণবিদ্যা (ইংরেজি ভাষায়: Chronology) বলতে সময়কে ক্রমান্বয়ে সাজিয়ে বিভিন্ন ঘটনা যে সমায়ানুক্রমে ঘটেছে সেভাবে লিপিবদ্ধ করার পদ্ধতিকে বোঝায়। মানব সভ্যতার বিভিন্ন ঘটনার কালনিরূপণ করার প্রক্রিয়া বর্ষপঞ্জির সাথে নিবিঢ়ভাবে সম্পর্কিত।
প্রাচীন কালের মানুষরা যে ধরনের ঐতিহাসিক কালনিরূপণবিদ্যায় অভ্যস্ত ছিল তা আধুনিক কালের নিখুঁত গবেষণায় অনেক সময়ই ভুল বিবেচিত হয়। কারণ তাদের প্রক্রিয়া সম্পর্কে অনেক সময় স্পষ্ট কিছু জানা যায় না এবং অনেক ক্ষেত্রে তাদের কালনিরূপণের পদ্ধতিটিই খুব ঘোলাটে। সেকালের সঠিক ইতিহাস তুলে আনতে তাই অনেক সময়ই জীবাশ্ম এবং প্রত্নতত্ত্ব ব্যবহার করা হয়।
কলম্বো পরিকল্পনা
কলম্বো পরিকল্পনা একটি আন্তর্জাতিক আঞ্চলিক সংগঠন যা এশীয়-প্রশান্ত মহাসাগরীয় অঞ্চলের সদস্য দেশগুলোর অর্থনৈতিক ও সামাজিক উন্নয়ন জোরদারে কাজ করে। কলম্বো পরিকল্পনার সকল কর্মকান্ডের মৌলিক ঊদ্দেশ্য সদস্য দেশগুলোর মানব সম্পদের উন্নয়ন।
ইতিহাস
১৯৫০ সালের জানুয়ারী মাসে শ্রীলঙ্কায় অবস্থিত পররাষ্ট্র মন্ত্রীদের নিয়ে অনুষ্ঠিত এক কমনওয়েলথ সম্মেলনে এই সংগঠনটির সূচনা সৃষ্টি হয়।
হুসেইন কানাআনিজাদেগান
মুহাম্মদ হুসেইন কানাআনিজাদেগান (, Hossein Kanaanizadegan; জন্ম: ২৩ মার্চ ১৯৯৪; হুসেইন কানাআনিজাদেগান নামে সুপরিচিত) হলেন একজন ইরানি পেশাদার ফুটবল খেলোয়াড়। তিনি বর্তমানে কাতারি ক্লাব আল আহলি এবং ইরান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।
২০০৮ সালে, কানাআনিজাদেগান ইরান অনূর্ধ্ব-১৭ দলের হয়ে ইরানের বয়সভিত্তিক পর্যায়ে অভিষেক করেছিলেন। প্রায় সাত বছর যাবত ইরানের বয়সভিত্তিক দলের হয়ে খেলার পর, তিনি ২০১৫ সালে ইরানের হয়ে আন্তর্জাতিক পর্যায়ে অভিষেক করেছেন; ইরানের জার্সি গায়ে তিনি এপর্যন্ত ৩৬ ম্যাচে ২টি গোল করেছেন।
প্রারম্ভিক জীবন
মুহাম্মদ হুসেইন কানাআনিজাদেগান ১৯৯৪ সালের ২৩শে মার্চ তারিখে ইরানের বন্দর-এ মাহশাহরে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কানাআনিজাদেগান কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১৩ই নভেম্বর তারিখে ঘোষিত ইরানের ২৫ সদস্যের চূড়ান্ত দলে স্থান পেয়েছেন।
জাথুরা (ডকুমেন্ট প্রদর্শক)
জাথুরা (Zathura) একটি প্লাগইনভিত্তিক ফ্রি ডকুমেন্ট প্রদর্শক। পিডিএফ, পোস্টস্ক্রিপ্ট, ডিজেভু, এবং ইপাবের জন্যে প্লাগইন রয়েছে। এটি হালকা হওয়ার জন্যে লেখা হয়েছে ও ভি-সদৃশ কীবাইন্ডিং দ্বারা নিতন্ত্রিত হয়। জাথুরার নমনীয়িতা একে অনেক গ্নু/লিনাক্স ব্যবহারকারীদের মধ্যে জনপ্রিয় করে তুলেছে।
জাথুরার একটি পরিণত ও সুপ্রতিষ্ঠিত কোডভিত ও বড় উন্নয়নকারী টিম রয়েছে। আর্চ লিনাক্স, ফেডোরা, ডেবিয়ান, জেন্টু, ওপেনসুয্যে, ওপেন বিএসডি, উবুন্টু ও সোর্স ম্যাজ লিনাক্সের জন্যে এর অফিশিয়াল প্যাকেজ রয়েছে আর ম্যাকওএসের জন্যে রয়েছে ম্যাকপোর্টসের আনঅফিশিয়াল প্যাকেজ।
"জাথুরা: অ্যা স্পেস অ্যাডভেঞ্চার" চলচ্চিত্রের নামানুসারে এর নামকরণ করা হয়।
ইতিহাস
জাথুরা এপ্রিল ২০১০ সাল থেকে একটি অফিশিয়াল আর্চ লিনাক্স প্যাকেজ। একই বছর জুলাইয়ের শেষের দিকে সোর্স ম্যাজ টেস্ট গ্রিমোইরেও ইম্পোর্ট করা হয়েছে। ২০১১ সাল থেকে ডেবিয়ানেও, ডেবিয়ান স্কুইজের একটি অংশ হিসেবে, এটি একটি অফিশিয়াল প্যাকেজে রয়েছে।
বৈশিষ্ট্য
জাথুরা স্বয়ংক্রিয়ভাবে ডকুমেন্ট রিলোড করে। কোন কম্পাইলকৃত ডকুমেন্টে কাজ করার সময়, যেমন ল্যাটেকে, জাথুরা কম্পাইলেশন হওয়ার সাথে সাথেই আউটপুট রিফ্রেশ করে। জাথুরাতে ইনভার্স সার্চ অপশন সক্রিয় করারও সুযোগ রয়েছে ("synctex" ব্যবহার করে)।
জাথুরা প্রস্তের সাথে সামঞ্জস্যতা রক্ষার জন্যে ডকুমেন্ট সমন্বয় করতে পারে। এটি পাশাপাশি পৃষ্ঠাসমূহ দেখাতে পারে ও পূর্ণপৃষ্ঠা প্রদর্শন মোড রয়েছে। কালো ব্যাকগ্রাউন্ড ও শাদা ফোরগ্রাউন্ডের জন্যে পৃষ্ঠাসমূহ পুনরায় রাঙানো যায়।
জাথুরা টেক্সট সার্চ ও প্রাথমিক এক্স সেশনে টেক্সট নকল করতে পারে। এটি বুকমার্ক সমর্থন করে এবং এনক্রিপ্টেড ফাইল খুলতে পারে।
কনফিগারেশন ফাইল ব্যবহার করে এর আচরণ ও উপস্থিতি পরিবর্তন করা যায়। জাথুরা বাহ্যিক শেল কমান্ড এক্সিকিউট করতে পারে। ট্যাবড ব্যবহার করে এটি ট্যাবে খোলা যেতে পারে।
কাইলের মাধ্যমে ফরওয়ার্ড/ইনভার্স সার্চ
https://texwiki.texjp.org/ এ পাইথন কোড মডিফাই করা, ফাইল নামসহ  'zathuraforward.py', অনুসরণকৃত জাথুরা ফরওয়ার্ড সার্চের জন্যে তৈরী। কাইল → সেটিং → কনিফিগার কাইল → বিল্ড → ফরওয়ার্ড পিডিএফে, '%target' অপশন সহ zathuraforward.py হতে প্রদর্শন কমান্ড সেট করা, যেটি লাইন নাম্বার, ট্যাক ফাইল নাম এবং পিডিএফ ফাইল নাম পাইথন স্ক্রিপ্টটির মাধ্যমে জাথুরাতে অতিবাহিত করবে।
ইনভার্স সার্চের জন্যে ~/.config/zathura/zathurarc এ নিচের দুটো লাইন যুক্ত করতে হয়
মারকাজ আইন কলেজ
মারকাজ আইন কলেজ ভারতের কালিকটে অবস্থিত আইনি শিক্ষার একটি উচ্চশিক্ষা প্রতিষ্ঠান।
আইন কলেজটি জামিয়া মারকাজের অধীনে নলেজ সিটিতে চালু হওয়া প্রথম প্রকল্প। কলেজটি কালিকট বিশ্ববিদ্যালয়ের অধিভুক্ত এবং ভারতের আইনজীবী পরিষদ কর্তৃক স্বীকৃত।
শিক্ষায়তনিক
কলেজটি দুইটি আলাদা কোর্স পরিচালনা করেঃ
বাংলার প্রতিমাশিল্পের চালি
প্রাচীন বঙ্গদেশে দুর্গাপ্রতিমায় ধ্রুপদী চালা ও চালচিত্র ব্যবহার করা হত। বর্তমানে পশ্চিমবঙ্গের বিভিন্ন জমিদার ও রাজবাড়িতে এবং বেশকিছু সাবেকি পুজো মণ্ডপে ধ্রুপদী চালা এবং চালচিত্রের ব্যবহার করা হয়। বাংলা হাজার হাজার বছরের শক্তি উপাসনার পীঠস্থান। বঙ্গীয় শিল্পরীতিতে শক্তি উপাসনার বারংবার প্রতিফলন ঘটেছে। বঙ্গদেশে প্রতিমাশিল্প ও মৃৎশিল্পে প্রতিমার চালি ও চালচিত্রের ব্যবহার এই শাক্ত শিল্পরীতির একটি অত্যন্তগুরুত্বপূর্ণ  উপাদান।
ইতিহাস
উপমহাদেশে একমাত্র বাংলাতেই কাদামাটি দিয়ে দেবী পূজার প্রতিমা নির্মাণ হয়। কাজেই প্রতিমার তৈরিতে চালির ব্যবহার সম্পূর্ণ বাংলার সংস্কৃতির নিজেস্ব উপাদান। প্রাচীন কালে শুধু একচালার প্রতিমা নির্মাণ হত। তখন শুধু মাত্র এক ধরনের চালির ব্যবহার হত যার নাম "বাংলা চালি" কালক্রমে বিবর্তিত হয়ে ও শিল্পীর ভাবনায় তৈরি হলো ধ্রুপদী রীতির নতুন নতুন চালি। বর্তমানে সাবেকি প্রতিমায় যে সব চালির ব্যবহার হচ্ছে তার অধিকাংশই সেই প্রাচীন ধারা অনুসরণ করছে।
চালির প্রকারভেদ
বাংলার প্রতিমায় চালি গুলি শিল্পসৌকার্সের পাশাপাশি পৌরাণিক উপাখ্যান শ্রীশ্রীচণ্ডী এর শাক্তদর্শন অনুসরণ করছে। আকার আকৃতি,প্রাচীনত্ব ও শাক্তদর্শন অনুযায়ী এই চালি গুলিকে অনেক গুলো ভাগে ভাগ করা হয়েছে। সবচেয়ে প্রাচীন চালি হলো "বাংলা চালি" । পরবর্তী কালের আছে "মঠচৌরি চালি" ও "টানাচৌরি চালি" । এরপর আসে "মার্কিনি চালি" । ছাড়াও রয়েছে ইত্যাদি চালি।
বাংলা চালি
বঙ্গদেশের সর্বাধিক পুরোনো চালি। মনে করা হয় কৃষ্ণনগরের মৃৎশিল্পীরা এই চালির আবিস্কারক।  এই চালি কিছুটা অর্ধচন্দ্রাকার যা একচালার প্রতিমার মূল কাঠামোয় ডিবিপ্রতিমার পেছনে উপরের দিকে সংযুক্ত থাকে। এই চালি কিন্তু প্রতিমার একচালার কাঠামোর চেয়ে অনেক বড় হয়। এতটাই বড় যে অর্ধচন্দ্রাকার এই চালি কাঠামো ছাড়িয়ে কাঠামোর বাহিরে দুই পাশে কিছুটা ঝুলে থাকে।  চালিতে যে চালচিত্র ব্যবহার করা হয় তাতে মহাদেব ও শ্রীশ্রীচণ্ডী বর্ণিত কাহিনী অঙ্কন করা থাকে। শুধুমাত্র "বাংলা মুখ" আদলের প্রতিমায় এই চালি ব্যবহার করা হয়। বর্তমানে মূলত কৃষ্ণনগর রাজবাড়িতে দুর্গাপ্রতিমায় এই "বাংলা চালি" ব্যবহার করা হয়। এছাড়াও কৃষ্ণনগরের রায়বাড়ির দুর্গাপ্রতিমায় "বাংলা চালি" ব্যবহার করা হয়। "বাংলা চালি" ব্যবহৃত হয় এমন প্রতিমা গুলি নির্মিত হয় প্রাচীন বাংলা রীতিতে। কখন সম্পূর্ণ মাটিতে তৈরি হয় দেবীর পরনের শাড়ি। সেই শাড়িতে সোনার গহনার কাজ করা হয়। দেবীর বহন হিসেবে থাকে দেবসিংহ বা গোঘটক।
মঠচৌরি চালি
এই চালি অনেকটাই স্থাপত্য ঘেঁষা। একচালার দেবী প্রতিমার পেছনে তিন শিখর বিশিষ্ঠ চালার নিচের দিকে আবার তিনটি অর্ধচন্দ্রকার চালা থাকে। পেছনের শিখর তিনটি কিছুটা দ্রাবিড় স্থাপত্যএর আদলে তৈরি মন্দিরের গোপুরমের বা প্রবেশ তোরণের মত। "বাংলা চালি"তে কোনো পৃথক তিন শিখরের অস্তিত্ব নেই। পরিবর্তে একটানা একটি অর্ধাচন্দ্রাকার চালি ছিল। কিন্তু, এই চালিতে তিন শিখর যুক্ত তিনটি অর্ধচন্দ্রাকার চালি বর্তমান। এই তিন শিখর বিশিষ্ট চালা শাক্তশাস্ত্র গুলির সত্য-রজ-তম গুনকে ইঙ্গিত করছে। শ্রীশ্রীচণ্ডী তে দেবীকে "ত্রিগুনাতিকা" বলা হয়েছে। এই ত্রিগুন হলো সত্য, রজ এবং তম। এই ত্রিগুনে দেবীর তিনটি পৃথক পৃথক রূপ রয়েছে যথাক্রমে লক্ষী, সরস্বতী ও দুর্গা। শাক্তদর্শন অনুযায়ী একত্রে ত্রিদেবীর আরাধনায় হলো দুর্গোৎসব। বঙ্গদেশে দুর্গোৎসবের ক্ষেত্রে, এই ত্রিদেবীর আরাধনা একচালার প্রতিমাতে অনুষ্ঠিত হয়, কিন্তু মঠচৌরি চালিতে এই তিনটি পৃথক শিখর বিশিষ্ট তিনটি অর্ধচন্দ্রাকার চালির মাধ্যমে ত্রিদেবীর উপর অধিকতর গুরুত্ব আরোপ করা হয়েছে। কলকাতার হাটখোলার দত্তবাড়িতে মঠচৌরি চালির ব্যবহার দেখা যায়। যে সকল দুর্গাপ্রতিমায় এই চালি ব্যবহার করা হয় সেই সব প্রতিমার প্রাচীন বাংলা রীতিতে নির্মিত। দেবীর মুখ "বাংলা মুখ" আদলের। প্রতিমার পরনে মাটির শাড়ি থাকে। পটুয়ার তুলিতে জীবন্ত হয়ে ওঠে এই শাড়ি। রং তুলি দিয়ে শাড়িতে আঁকা শ্রীশ্রীচণ্ডীর কাহিনী। সাবেক ডাকের সাজের প্রতিমায় দেবীর বহন হিসেবে থাকে দেবসিংহ বা গোঘটক(গোধা)
টানাচৌরি চালি
তিন শিখর বিশিষ্ট মঠচৌরি চালি থেকে তিনটি অর্ধচন্দ্রাকার চালা সরিয়ে ফেললে যে নতুন চালা তৈরি হয় তাকে বলে টানাচৌরি চালি। অর্ধচন্দ্রাকার অংশটি থাকে না পরিবর্তে পরপর তিনটি শিখর একটানা একটি সরলরেখায় বসানো থাকে বলেই এই চালির নাম "টানাচৌরি"। এই চালির তিনটি শিখরও শাক্তদর্শনের সত্য রজ ও তম গুণের প্রতীক। শুধুমাত্র বাংলার "চৌধুরী" উপাধি যুক্ত জমিদার বাড়ীগুলি এই চালি ব্যবহার করে বলে এটাকে "চৌধুরী"দের নিজেস্ব চালি বলা হয়। তাই এর অপর নাম "চৌধুরী চালি" । কলকাতার সাবর্ন রায় চৌধুরী পরিবারের ৮ টি দুর্গাপুজোর মধ্যে অধিকাংশ পুজোর প্রতিমা এই চালি ব্যবহার করে। এছাড়া হাওড়ার আন্দুলের দত্ত চৌধুরী বাড়ী এই চালি ব্যবহার করে।
মার্কিনি চালি
পশ্চিমবঙ্গের বর্তমানে পারিবারিক ও সার্বজনীন সাবেকি পুজো গুলির অধিকংশ পুজোর প্রতিমাই এই চালা রীতি অনুসরণ করে। এই চালি অনেকটাই আধুনিক স্থাপত্য ঘেঁষা। একচালার প্রতিমার পেছনে অর্ধবৃত্তাকার একটি চালা থাকে, অর্ধ অর্ধবৃত্তকার চালা শেষ হলে দুইপারে দুটি থাম শুরু হয়ে ভূমি স্পর্শ করেছে। ব্রিটিশ আমলে চালির ব্যবহার সর্বাধিক বেড়েছিল। কলকাতার বিখ্যাত বাগবাজার সার্বজনীন পুজোর প্রতিমা এই চালারীতি অনুসরণ করে।
এলিসা ইজকুইয়ের্ডোর হত্যাকাণ্ড
এলিসা ইজকুইয়ের্ডো (১১ ফেব্রুয়ারি, ১৯৮৯ - ২২শে নভেম্বর, ১৯৯৫) ছয় বছর বয়সী পুয়ের্তো রিকান - কিউবান-আমেরিকান মেয়ে ছিলেন, যিনি তার মা আওলিদা লোপেজের দ্বারা ১৯৯৪ সাল থেকে ১৯৯৫ সালের মধ্যে পরিচালিত শারীরিক, মানসিক, মানসিক ও যৌন শিশু নির্যাতনের একটি দীর্ঘ ও ক্রমবর্ধমান প্রচারণায় মস্তিষ্কের রক্তক্ষরণে মারা যান।
এলিসাকে একটি আধুনিক দিনের সিন্ডারেলা বলা হয়েছে, কারণ তিনি প্রথমে একজন প্রেমময় পিতার সুরক্ষায় ছিলেন ও গ্রিসের প্রিন্স মাইকেলের সাথে বন্ধুত্ব করেছিলেন — যিনি দ্বাদশ শ্রেণি পর্যন্ত তার ব্যক্তিগত শিক্ষার জন্য অর্থ প্রদানের প্রস্তাব করেছিলেন — এলিসা তার মায়ের স্থায়ী তত্ত্বাবধানে থাকার আগে।
বাবার মৃত্যু
গুস্তাভো ইজকুইয়ের্ডো এবং এলিসার শিক্ষক উভয়েই কর্তৃপক্ষকে অবহিত করেছিলেন যে এলিসা তার মা ও সৎ বাবার হাতে অপব্যবহার সহ্য করছে। এই কথাগুলি এলিসা নিজেও একজন সমাজকর্মীর কাছে প্রকাশ করেছিলেন এবং তার বাবা ১৯৯২ সালে আউইলদা লোপেজের পরিদর্শনের অধিকার বন্ধ করার জন্য আবেদন করেছিলেন; যাইহোক, আদালত রায় প্রদান করে যে পরিদর্শনের অধিকার অব্যাহত থাকতে পারে, যদিও শর্তাবলীর সাথে আওলিদাকে আঘাত করা উচিত নয় বা অন্যথায় তার মেয়ের ক্ষতি করা উচিত নয়।
মাত্তিয়া দে শিল্যিও
মাত্যিয়া দি শিল্যিও (Mattia De Sciglio, ; জন্ম ২০ অক্টোবর ১৯৯২) একজন ইতালীয় ফুটবলার যিনি সিরি এ ক্লাব মিলান এবং ইতালি জাতীয় দলের হয়ে খেলেন। তিনি মুলত একজন রক্ষণভাগের খেলোয়াড়।
ক্লাব ক্যারিয়ার
দশ বছর বয়সে আসেন মিলানের অ্যাকাডেমিতে । মিলানের মূল দলের হয়ে অভিষেক হয় ২০১১ সালের ২৮ সেপ্টেম্বর উয়েফা চ্যাম্পিয়ন্স লীগের গ্রুপ ম্যাচে, ভিক্টোরিয়া প্লাজেনের বিপক্ষে । ২০১২ সালের ১০ এপ্রিল সিরি-আ অভিষেক হয় শিয়েভোর বিরুদ্ধে ম্যাচে ।
আন্তর্জাতিক ক্যারিয়ার
ইতালি জাতীয় দলের হয়ে অভিষেক হয় ২১ মার্চ ২০১৩ ব্রাজিলের বিপক্ষে এক প্রীতি ম্যাচে।
তড়িৎকোষ
তড়িৎকোষ হল বহিঃস্থ সংযোগ সমন্বিত এক বা একাধিক তড়িৎ-রাসায়নিক কোষ দিয়ে গঠিত একটি বিশেষ যন্ত্র; যা ফ্ল্যাশলাইট, মোবাইল ফোন এবং বৈদ্যুতিক গাড়ির মতো বৈদ্যুতিক যন্ত্রকে সচল রাখতে প্রয়োজনীয় বৈদ্যুতিক শক্তি সরবরাহ করার জন্য ব্যবহৃত হয়। একে ইংরেজি পরিভাষায় সাধারণভাবে ব্যাটারি (Battery) বলে। যখন কোনও তড়িৎকোষ বৈদ্যুতিক শক্তি সরবরাহ করে, তখন এর ধনাত্মক প্রান্তটিকে ধনাত্মক তড়িৎদ্বার বা ক্যাথোড এবং এর ঋণাত্মক প্রান্তটিকে ঋণাত্মক তড়িৎদ্বার বা অ্যানোড বলে। ঋণাত্মক চিহ্নিত প্রান্তটি হল ইলেকট্রনের উৎস যেখান থেকে ইলেকট্রনগুলি বহিঃস্থ একটি বৈদ্যুতিক বর্তনী দিয়ে ধনাত্মক প্রান্তে প্রবাহিত হয়। যখন কোনও তড়িৎকোষ কোনও বাহ্যিক বৈদ্যুতিক ভার বা লোডের সাথে সংযুক্ত থাকে, তখন এর ভেতরে একটি জারণ-বিজারণ বিক্রিয়া উচ্চ-শক্তির বিক্রিয়ককে কম-শক্তিসম্পন্ন উৎপাদে রূপান্তর করে আর মুক্ত-শক্তির পার্থক্যটি বৈদ্যুতিক শক্তি হিসাবে বহিঃস্থ বর্তনীতে সরবরাহ করা হয়। ঐতিহাসিকভাবে ইংরেজিতে "ব্যাটারি" শব্দটি দিয়ে নির্দিষ্টভাবে একাধিক তড়িৎ-রাসায়নিক কোষ দ্বারা গঠিত একটি যন্ত্রকে বোঝানো হয়, তবে প্রয়োগের বিবর্তনের কারণে "ব্যাটারি" শব্দটি দিয়ে একটি মাত্র তড়িৎ-রাসায়নিক কোষ দ্বারা গঠিত যন্ত্রকেও নির্দেশ করা হয়।
প্রাথমিক (একবার ব্যবহারযোগ্য বা "পরিত্যাজ্য") তড়িৎকোষগুলি একবার ব্যবহার করে ফেলে দেওয়া হয়, কারণ এগুলির তড়িৎদ্বারের পদার্থগুলি ক্ষরণের সময় অপ্রতিবর্তনযোগ্যভাবে পরিবর্তিত হয়; এর একটি সাধারণ উদাহরণ হল ফ্ল্যাশলাইটে ব্যবহৃত ক্ষারধর্মী তড়িৎকোষ এবং বহনযোগ্য বৈদ্যুতিক যন্ত্রসমূহ। গৌণ (পুনর্ভরণযোগ্য) তড়িৎকোষগুলি বৈদ্যুতিক প্রবাহ ব্যবহার করে একাধিকবার ক্ষরণ এবং পুনর্ভরণ করা যায়; তড়িৎদ্বারগুলির প্রকৃত গঠন বিপরীত তড়িৎপ্রবাহের মাধ্যমে ফিরিয়ে আনা যায়। এর উদাহরণ হল যানবাহনে ব্যবহৃত লেড-অ্যাসিড তড়িৎকোষ এবং ল্যাপটপ ও মোবাইল ফোনের মতো বহনযোগ্য ইলেকট্রনীয় যন্ত্রপাতিতে ব্যবহৃত লিথিয়াম-আয়ন তড়িৎকোষ।
তড়িৎকোষ অনেক আকার ও আকৃতির হতে পারে। শ্রবণ সহায়ক যন্ত্র বা হাতঘড়ির জন্য ব্যবহৃত অতি ক্ষুদ্র তড়িৎকোষ থেকে শুরু করে স্মার্টফোনের জন্য ছোট ও পাতলা লিথিয়াম-আয়ন তড়িৎকোষ ও যানবাহনে ব্যবহৃত বৃহত সীসা অ্যাসিড তড়িৎকোষ বা লিথিয়াম-আয়ন তড়িৎকোষ থেকে একেবারে চূড়ান্ত পর্যায়ের, ঘরের সমান বিশাল তড়িৎকোষ ভাণ্ডার (ব্যাটারি ব্যাঙ্ক) রয়েছে, যা টেলিফোন এক্সচেঞ্জ এবং কম্পিউটার উপাত্ত কেন্দ্রগুলিকে সচল রাখতে বা জরুরী বিদ্যুৎ সরবরাহ করতে ব্যবহার করা হয়।
সাধারণ জ্বালানি যেমন পেট্রোলের তুলনায় ব্যাটারিতে বিশিষ্ট শক্তি (একক ভর প্রতি শক্তি) অনেক কম থাকে। তবে মোটরযানগুলিতে অন্তর্দহন ইঞ্জিনের তুলনায় বৈদ্যুতিক মোটরগুলি বৈদ্যুতিক শক্তিকে যান্ত্রিক কাজে রূপান্তরিত করতে উচ্চতর কর্মদক্ষতা প্রদর্শন করে বলে এই ঘাটতি কিছুটা পূরণ হয়।
এনএক্সটি টেকওভার: টরন্টো (২০১৯)
এনএক্সটি টেকওভার: টরন্টো একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৯ সালের ১০ই আগস্ট তারিখে কানাডার অন্টারিওর টরন্টোর স্কটিয়াব্যাংক এরিনায় অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল।
পরবর্তী সপ্তাহে এনএক্সটি-এ প্রদর্শনের জন্য দুটি ম্যাচ ধারণ সহ মূল অনুষ্ঠান মিলিয়ে মোট ৭টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে এডাম কোল এনএক্সটি চ্যাম্পিয়নশিপের জন্য আয়োজিত থ্রি-আউট-অফ-টু ফলস ম্যাচে জনি গারগানোকে হারিয়েছে। অন্যান্য শীর্ষস্থানীয় ম্যাচে, শেনা বেজলার এনএক্সটি নারী চ্যাম্পিয়নশিপ ম্যাচে মিয়া ইমকে সাবমিশনের মাধ্যমে, ভেলভেটিন ড্রিম এনএক্সটি উত্তর আমেরিকান চ্যাম্পিয়নশিপ ম্যাচে পিট ডান এবং রডরিক স্ট্রংকে এবং দ্য স্ট্রিট প্রফিটস (অ্যাঞ্জেলো ডকিন্স এবং মন্টেজ ফোর্ড) এনএক্সটি ট্যাগ টিম চ্যাম্পিয়নশিপ ম্যাচে দি আন্ডিস্পিউটেড এরাকে (কাইল ও'রাইলি এবং ববি ফিশ) হারিয়েছে।
ফলাফল
<references group="নোট" />
তড়িৎকোষ
ইতিহাস
ইতালীয় পদার্থবিজ্ঞানী আলেসান্দ্রো ভোল্টা ১৮০০ সালে প্রথম তড়িৎরাসায়নিক কোষ বা ভোল্টার স্তুপ তৈরি ও বর্ণনা করেন। এটি ছিল তামা এবং দস্তার পাতের একটি স্তূপ, যা লবণ-জলের (ব্রাইন) দ্রবণে ভেজানো কাগজের চাকতি দ্বারা পৃথক করা থাকত এবং এটি যথেষ্ট সময়ের জন্য স্থির তড়িৎপ্রবাহ তৈরি করতে পারত। ভোল্টা বুঝতে পারেননি যে ভোল্টেজটি রাসায়নিক বিক্রিয়ায় কারণে হয়েছিল। তিনি ভেবেছিলেন যে তার কোষগুলি অফুরন্ত শক্তির উৎস, এবং তড়িৎদ্বারগুলিতে ক্ষয়ের প্রভাব নিছক একটি উপদ্রব; অবশ্যই সেগুলির কার্যক্রমের একটি অনিবার্য পরিণতি, যেমনটি মাইকেল ফ্যারাডে ১৮৩৪ সালে দেখিয়েছিলেন।
যদিও প্রারম্ভিক সময়ের ব্যাটারিগুলি পরীক্ষামূলক কাজের জন্য অত্যন্ত মূল্যবান ছিল, কিন্তু বাস্তবে তাদের ভোল্টেজ ওঠানামা করত এবং তারা অব্যাহত সময়ের জন্য বেশি তড়িৎপ্রবাহ সরবরাহ করতে পারত না। ১৮৩৬ সালে ব্রিটিশ রসায়নবিদ জন ফ্রেডেরিক ড্যানিয়েলের উদ্ভাবিত ড্যানিয়েল কোষটি শিল্পমানের হয়ে ওঠে এবং বৈদ্যুতিক টেলিগ্রাফ নেটওয়ার্কগুলির শক্তির উৎস হিসাবে ব্যাপকভাবে গ্রহণযোগ্যতা দেখা যাওয়ায় সেটি ছিল বিদ্যুতের প্রথম ব্যবহারিক উৎস। একটি কপার সালফেট দ্রবণে পরিপূর্ণ তামার পাত্র (যাতে সালফিউরিক অ্যাসিডে পূর্ণ একটি চিনামাটির পাত্রকে নিমজ্জিত করা হত) এবং একটি দস্তার তড়িৎদ্বার নিয়ে এটি গঠিত হত।
এই আর্দ্র কোষগুলিতে তরল তড়িৎবিশ্লেষ্য পদার্থ ব্যবহার করা হত, যা সঠিকভাবে পরিচালনা না করলে সেগুলি ফুটো হয়ে ও ঝরার পড়ে যাওয়ার প্রবণতা ছিল। অনেকে তাদের উপাদানগুলি ধরে রাখতে কাঁচের পাত্র ব্যবহার করতেন, যা এগুলিকে ভঙ্গুর এবং ভীষণ বিপজ্জনক করে তুলেছিল। এই বৈশিষ্ট্যগুলি আর্দ্র কোষগুলিকে বহনযোগ্য যন্ত্রপাতিতে ব্যবহারের অনুপযোগী করে তোলে। উনিশ শতকের শেষের দিকে শুষ্ক কোষের ব্যাটারিগুলির আবিষ্কার হয়; যাতে তরল তড়িৎবিশ্লেষ্য পদার্থকে কাই এর মাধ্যমে প্রতিস্থাপন করা হয় এবং এর ফলে বহনযোগ্য বৈদ্যুতিক যন্ত্রগুলি ব্যবহারযোগ্য হয়ে ওঠে।
কাজের মূলনীতি
থাম্ব|প্রদর্শনের উদ্দেশ্যে নির্মিত একটি ভোল্টায়িক কোষ। এই উদাহরণে দুটি অর্ধ কোষ একটি লবণ সেতুর মাধ্যমে যুক্ত যা আয়নগুলির স্থানান্তরের ব্যবস্থা করে দেয়। ব্যাটারি রাসায়নিক শক্তিকে সরাসরি বৈদ্যুতিক শক্তিতে রূপান্তর করে। অনেক ক্ষেত্রে মুক্ত হওয়া বৈদ্যুতিক শক্তি হল তড়িৎরাসায়নিক বিক্রিয়াধীন ধাতু, অক্সাইড বা অণুগুলির সংযোজন বা বন্ধন শক্তির পার্থক্য। উদাহরণস্বরূপ, দস্তা বা লিথিয়ামে শক্তি সঞ্চয় করা যেতে পারে, এগুলি উচ্চ-শক্তির ধাতু কারণ এগুলি অবস্থান্তর ধাতুগুলির মতো d-ইলেকট্রন বন্ধন দ্বারা স্থিতিশীল হয় না। ব্যাটারিগুলি এমনভাবে ডিজাইন করা হয় যেন, ইলেকট্রনগুলি কেবলমাত্র বৈদ্যুতিক সার্কিটের বাইরের অংশের মধ্য দিয়ে গেলেই শক্তিশালীভাবে অনুকূল রেডক্স বিক্রিয়া ঘটতে পারে।
একটি ব্যাটারি কিছু সংখ্যক ভোল্টায়িক কোষ নিয়ে গঠিত হয়। ধাতবক্যাটায়ন সংবলিত প্রতিটি কোষ একটি তড়িৎবিশ্লেষ্য পরিবাহীর মাধ্যমে সিরিজে যুক্ত দুটি অর্ধ কোষ নিয়ে গঠিত হয়। একটি অর্ধ কোষের মধ্যে থাকে তড়িৎবিশ্লেষ্য পদার্থ এবং ঋণাত্মক তড়িৎদ্বার, যে তড়িৎদ্বারে অ্যানায়নগুলি (ঋণাত্মকভাবে আহিত আয়ন) স্থানান্তরিত হয়; অন্য অর্ধকোষের মধ্যে থাকে তড়িৎবিশ্লেষ্য পদার্থ এবং ধনাত্মক তড়িৎদ্বার, যে তড়িৎদ্বারে ক্যাটায়ন গুলি (ধনাত্মকভাবে আহিত আয়ন ) স্থানান্তরিত হয়। ক্যাথোডে ক্যাটায়নগুলি হ্রাস পায় (ইলেকট্রন যুক্ত হয়), তবে ধাতব পরমাণুগুলি অ্যানোডে জারিত হয় (ইলেকট্রন স্থানান্তরিত হয়)। কিছু কোষে প্রতিটি অর্ধকোষের জন্য আলাদা তড়িৎবিশ্লেষ্য পদার্থ ব্যবহার করা হয়; তারপরে তড়িৎবিশ্লেষ্য পদার্থগুলির মিশ্রণ রোধ করতে একটি বিভাজক ব্যবহৃত হয় তবে বৈদ্যুতিক সার্কিট সম্পূর্ণ করার জন্য আয়নগুলিকে অর্ধকোষগুলির মধ্যে প্রবাহিত হতে দেয় ।
প্রতিটি অর্ধকোষের একটি মানদণ্ড সাথে আপেক্ষিক একটি তড়িচ্চালক বল ( emf, ভোল্ট এককে পরিমাপ করা হয়) থাকে। কোষের নিট তড়িচ্চালক বল হল তার অর্ধ-কোষগুলির তড়িচ্চালক বলের মধ্যকার পার্থক্য। এইভাবে, যদি তড়িৎদ্বারগুলিতে তড়িচ্চালক বল  এবং  থাকে, তাহলে নেট তড়িচ্চালক বল হয়  ; অন্য কথায়, নেট তড়িচ্চালক বল হল অর্ধ বিক্রিয়াগুলির বিজারণ বিভবের মধ্যকার পার্থক্য।
কোনও কোষের টার্মিনালগুলিতে বিকশিত ভোল্টেজ তার তড়িৎদ্বারের শক্তি মুক্তির রাসায়নিক বিক্রিয়াগুলি ও তড়িৎবিশ্লেষ্য পদার্থের উপর নির্ভর করে। ক্ষার এবং দস্তা–কার্বন কোষগুলির আলাদা আলাদা রসায়ন রয়েছে তবে তাদের প্রায় ১.৫ ভোল্টের একই তড়িচ্চালক বল থাকে; তেমনি NiCd এবং NiMH কোষের আলাদা আলাদা রসায়ন রয়েছে তবে তাদের প্রায় ১.২ ভোল্টের একই তড়িচ্চালক বল থাকে। লিথিয়াম যৌগসমূহের বিক্রিয়াগুলিতে উচ্চ তড়িৎরাসায়নিক বিভব পরিবর্তিত হয় বলে লিথিয়াম কোষগুলি ৩ ভোল্ট বা তারও বেশি তড়িচ্চালক বল প্রদান করে।
ব্যাটারির শ্রেণি এবং ধরন
থাম্ব| উপরে থেকে নীচে: একটি বড় ৪.৫ ভোল্টের ৩আর১২ ব্যাটারি, একটি ডি সেল, একটি সি সেল, একটি এএ সেল, একটি [[এএএ ব্যাটারি|এএএ সেল, একটি এএএএ সেল, একটি এ২৩ ব্যাটারি, একটি ৯ ভোল্টের পিপি 3 ব্যাটারি এবং এক জোড়া বাটন সেল (সিআর২০৩২ এবং এলআর৪৪)]] ব্যাটারি বিভিন্ন প্রাথমিক এবং গৌণ ধরণে শ্রেণিবদ্ধ করা হয়:
প্রাথমিক
প্রাথমিক ব্যাটারি বা প্রাথমিক কোষগুলি যন্ত্রে লাগানোর সাথে সাথেই তড়িৎপ্রবাহ উৎপন্ন করতে পারে। এগুলি কেবল মাঝেমধ্যে ব্যবহৃত হয় বা পরিবর্তী বিদ্যুত উৎস থেকে অনেক দূরে ব্যবহৃত হয় এমন বহনযোগ্য যন্ত্রগুলিতে সবচেয়ে বেশি ব্যবহৃত হয়, যেগুলির বিদ্যুৎ ক্ষরণ কম হয়ে থাকে, যেমন অ্যালার্ম এবং যোগাযোগ সার্কিটের মতো যন্ত্রতে; যেখানে অন্যান্য বৈদ্যুতিক শক্তি কেবল মাঝেমধ্যেই ব্যবহারযোগ্য হয়ে থাকে। পরিত্যাজ্য বা ফেলে দেয়া যায় এমন প্রাথমিক কোষগুলি নির্ভরযোগ্যতার সাথে পুনরায় চার্জ করা যায় না, কারণ তাতে রাসায়নিক বিক্রিয়াগুলি সহজে প্রতিবর্তনযোগ্য হয় না এবং সক্রিয় উপাদানগুলি তাদের মূল অবস্থায় ফিরিয়ে আনা যায় না। ব্যাটারি প্রস্তুতকারকরা প্রাথমিক ব্যাটারিগুলিকে রিচার্জ করার চেষ্টা না করার পরামর্শ দেয়। সাধারণভাবে, এগুলির শক্তির ঘনত্ব পুনর্ভরণযোগ্য ব্যাটারিগুলির তুলনায় বেশি হয় তবে পরিত্যাজ্য তড়িৎকোষগুলি ৭৫ ওহমের (৭৫ Ω) এর কম লোডসম্পন্ন  উচ্চ-ক্ষরণশীল যন্ত্রগুলিতে ভাল চলে না। সাধারণ পরিত্যাজ্য তড়িৎকোষর মধ্যে রয়েছে দস্তা-কার্বন ব্যাটারি এবং ক্ষারীয় ব্যাটারি ।
এই ধরনের ব্যাটারি ব্যবহার করতে থাকলে ব্যাটারির অভ্যন্তরে রাসায়নিক বিক্রিয়ায় বিক্রিয়কগুলির পরিমাণ ক্রমশ কমতে থাকে এবং এক সময় নিঃশেষিত হয়। এই অবস্থায় ব্যাটারি আর তড়িৎ শক্তি উৎপন্ন করতে পারে না এবং একে ফেলে দেওয়া হয় । যেমন নির্জল নির্জল কোষ, লেকল্যান্স কোষ (Leclanche cell) ইত্যাদি।
গৌণ
গৌণ ব্যাটারি, যা সেকেন্ডারি সেল বা রিচার্জেবল ব্যাটারি  হিসাবেও পরিচিত, প্রথমবার ব্যবহারের আগে চার্জ করতে হয়; এগুলি সাধারণত ক্ষরণ অবস্থায় থাকা সক্রিয় উপকরণগুলির সাথে যুক্ত করা হয়। রিচার্জেবল ব্যাটারিগুলি বৈদ্যুতিক প্রবাহ প্রয়োগ করে পুনরায় চার্জ করা হয়, যা ক্ষরণ /ব্যবহারের সময় ঘটে এমন রাসায়নিক বিক্রিয়াকে বিপরীত দিকে ঘটায়। উপযুক্ত তড়িৎপ্রবাহ সরবরাহ করার যন্ত্রগুলিকে চার্জার বলা হয়।
রিচার্জেবল ব্যাটারির প্রাচীনতম রূপটি হল লেড-অ্যাসিড ব্যাটারি, যা মোটরগাড়ি এবং নৌকা চালানোর যন্ত্রে ব্যাপকভাবে ব্যবহৃত হয়। এই প্রযুক্তিতে একটি খোলা কনটেইনারে তরল তড়িৎবিশ্লেষ্য পদার্থ থাকে, আর এক্ষেত্রে জন্য ব্যাটারিটি খাড়া করে রাখতে হয় এবং অতিরিক্ত পরিমাণে চার্জ হয়ে গেলে যাতে এর থেকে উৎপন্ন হাইড্রোজেন গ্যাস সহজে বেড়িয়ে যেতে পারে সেজন্য ভালভাবে বায়ুচলাচলের ব্যবস্থা রাখতে হয়। লেড-অ্যাসিড ব্যাটারি যে পরিমাণ বৈদ্যুতিক শক্তি সরবরাহ করতে পারে তার অনুপাতে সেটি তুলনামূলকভাবে ভারী হয়ে থাকে। যেখানে এটির ওজন এবং পরিচালনা সংক্রান্ত সমস্যার তুলনায় এর ক্ষমতা (প্রায় ১০ অ্যাম্পিয়ার) বেশি গুরুত্বপূর্ণ সেখানে এটির স্বল্প উৎপাদন ব্যয় এবং উচ্চতর তড়িৎপ্রবাহ ক্ষমতা এটিকে গ্রহণযোগ্য করে তোলে । এটির সাধারণ ব্যবহার হল আধুনিক গাড়ির ব্যাটারি হিসেবে, যা সাধারণত সর্বোচ্চ ৪৫০ অ্যাম্পিয়ারের প্রবাহ সরবরাহ করতে পারে।
বদ্ধ ভালভ নিয়ন্ত্রিত লেড–অ্যাসিড ব্যাটারি (ভিআরএলএ ব্যাটারি) তরল তড়িৎবিশ্লেষ্য পদার্থ দিয়ে তৈরি লেড – অ্যাসিড ব্যাটারির বিকল্প হিসাবে মোটরগাড়ি শিল্পে জনপ্রিয়। ভিআরএলএ ব্যাটারিতে নিশ্চল সালফিউরিক অ্যাসিড তড়িৎবিশ্লেষ্য পদার্থ হিসেবে ব্যবহার করা হয়, যা এর ছিদ্র হওয়ার সম্ভাবনা হ্রাস করে এবং স্থায়িত্বকাল বাড়িয়ে দেয়। ভিআরএলএ ব্যাটারি তড়িৎবিশ্লেষ্য পদার্থকে নিশ্চল করে। এর দুটি প্রকার রয়েছে:
অন্যান্য বহনযোগ্য পুনর্ভরণযোগ্য ব্যাটারির মধ্যে রয়েছে, বেশ কয়েক প্রকারের বদ্ধ "শুষ্ক কোষ", যা মোবাইল ফোন এবং ল্যাপটপ কম্পিউটারের মতো যন্ত্রগুলির জন্য উপযোগী। এই ধরনের (শক্তি ঘনত্ব এবং ব্যয় বৃদ্ধির ক্রম অনুসারে ) কোষগুলির মধ্যে নিকেল – ক্যাডমিয়াম (NiCd), নিকেল – জিঙ্ক (NiZn), নিকেল ধাতব হাইড্রাইড (NiMH), এবং লিথিয়াম-আয়ন (লি-আয়ন) কোষ অন্তর্ভুক্ত রয়েছে। পুনর্ভরণযোগ্য ড্রাই সেলের বাজারে লিথিয়াম-আয়ন এখন পর্যন্ত সবচেয়ে বেশি শেয়ার দখল করে আছে। উচ্চ ক্ষমতার কারণে বেশিরভাগ যন্ত্রে নিকেল – ক্যাডমিয়াম (NiCd) ব্যাটারিকে কে নিকেল ধাতব হাইড্রাইড (NiMH) ব্যাটারি দ্বারা প্রতিস্থাপন করা হয়েছে, তবে  বৈদ্যুতিক সরঞ্জাম, দ্বি-মুখী রেডিও এবং চিকিৎসা সরঞ্জামগুলিতে নিকেল – ক্যাডমিয়াম (NiCd) ব্যাটারির ব্যবহারে রয়ে গেছে।
২০০০ এর দশকের উন্নয়নগুলির মধ্যে রয়েছে এম্বেডেড ইলেকট্রনিক্সে যেমন ইউএসবিসেল-এ ব্যাটারি যুক্ত করা, যার মাধ্যমে একটি ইউএসবি কানেক্টরের মাধ্যমে একটি এএ ব্যাটারি চার্জ করা যায়, ন্যানোবল ব্যাটারি, যা বর্তমান ব্যাটারিগুলির চেয়ে প্রায় ১০০গুণ বেশি হারে ক্ষরণ করতে পারত এবং স্টেট-অফ-চার্জ মনিটর এবং অতিরিক্ত ক্ষরণজনিত ক্ষতি প্রতিরোধী ব্যাটারি সুরক্ষা সার্কিট সমৃদ্ধ স্মার্ট ব্যাটারি প্যাক। লো স্বতক্ষরণ (এলএসডি) এর মাধ্যমে শিপিংয়ের আগে গৌণ কোষগুলি চার্জ করা যেত।
কোষের ধরন
গ্যালভ্যানিক কোষ, তড়িৎবিশ্লেষ্য কোষ, জ্বালানী কোষ, প্রবাহ কোষ এবং ভোল্টাইক পাইল সহ বিভিন্ন ধরনের রাসায়নিক প্রক্রিয়া ও নকশার অনেক তড়িৎরাসায়নিক কোষ তৈরি হয়েছে।
আর্দ্র কোষ
একটি আর্দ্র কোষ ব্যাটারিতে তরল তড়িৎবিশ্লেষ্য পদার্থ থাকে । অপর নামগুলি হল জল নিমজ্জিত কোষ, কারণ তরলটি সমস্ত অভ্যন্তরীণ অংশজুড়ে থাকে বা ভেন্টেন্ট কোষ, কারণ এর কার্যক্রমের সময় উৎপন্ন গ্যাস বেরিয়ে যেতে পারে। আর্দ্র কোষগুলি শুকনো কোষগুলির পূর্বসুরী ছিল এবং সাধারণত তড়িৎ-রসায়ন  শেখার একটি সরঞ্জাম হিসাবে ব্যবহৃত হত। তড়িৎরাসায়নিক কোষগুলি কীভাবে কাজ করে তা প্রদর্শনের জন্য  পরীক্ষাগারের সাধারণ উপকরণ, যেমন বিকার ব্যবহার করে তা তৈরি করা যেত।আর্দ্র কোষ হিসেবে পরিচিত একটি বিশেষ ধরনের ঘনীভবন কোষ জারণ বোঝার ক্ষেত্রে গুরুত্বপূর্ণ। আর্দ্র কোষগুলি প্রাথমিক কোষ (অ-পুনর্ভরণযোগ্য) বা গৌণ কোষ (পুনর্ভরণযোগ্য) হতে পারে। মূলত, ড্যানিয়েল কোষের মতো সমস্ত ব্যবহারিক প্রাথমিক তড়িৎকোষ উপর থেকে খোলা পাত্রে আর্দ্র কোষ হিসাবে নির্মিত হয়েছিল। অন্যান্য প্রাথমিক আর্দ্র কোষ হল লেকল্যান্স কোষ, গ্রোভ কোষ, বুনসেন কোষ, ক্রোমিক অ্যাসিড কোষ, ক্লার্ক কোষ এবং ওয়েস্টন কোষ ।লেকল্যান্স কোষের রসায়নটি প্রথম দিকের শুষ্ক কোষের সাথে যুক্ত করে নেওয়া হয়েছিল। আর্দ্র কোষগুলি এখনো অটোমোবাইল ব্যাটারি এবং ইন্ডাস্ট্রিতে সুইচগিয়ারের সহায়ক শক্তির উৎস হিসেবে, টেলিযোগযোগ বা বৃহত্তর নিরবচ্ছিন্ন বিদ্যুত সরবরাহের জন্য ব্যবহৃত হয়, তবে অনেক জায়গায় এটির পরিবর্তে জেল কোষ দিয়ে তৈরি ব্যাটারি ব্যবহার করা হয়েছে। এই যন্ত্রগুলিতে সাধারণত লেড-অ্যাসিড বা নিকেল – ক্যাডমিয়াম কোষ ব্যবহার করা হয়।
শুষ্ক কোষ
থাম্ব|একটি শুষ্ক কোষের লাইন আর্ট অঙ্কন: ১. ব্রাস ক্যাপ, ২. প্লাস্টিকের সিল, ৩. সম্প্রসারণ স্থান, ৪. ছিদ্রযুক্ত পিচবোর্ড, ৫. দস্তা ক্যান, ৬. কার্বন রড, ৭. রাসায়নিক মিশ্রণ একটি শুষ্ক কোষে বিদ্যুৎ প্রবাহ সচল রাখতে শুধুমাত্র পর্যাপ্ত পরিমাণে আর্দ্রতাসম্পন্ন তড়িৎবিশ্লেষ্য পদার্থের একটি পেস্ট ব্যবহার করা হয়। একটি আর্দ্র কোষের বিপরীতে, একটি শুষ্ক কোষ কোন তরলের ঝরে পড়া ছাড়াই কাজ করতে পারে, কারণ এতে কোনও মুক্ত তরল থাকে না, যা এটিকে বহনযোগ্য সরঞ্জামে ব্যবহারের জন্য উপযুক্ত করে তোলে। তুলনামূলক ভাবে, প্রথম আর্দ্র কোষগুলি সাধারণত খোলা কাঁচের পাত্রে উপরের খোলা অংশ থেকে সীসার দণ্ড ঝুলন্ত ছিল এবং তরলের ঝরে পড়া এড়ানোর জন্য যত্ন সহকারে পরিচালনার প্রয়োজন হত। জেল ব্যাটারির বিকাশ না হওয়া পর্যন্ত লেড-অ্যাসিড ব্যাটারি শুষ্ক কোষের মতো সুরক্ষা এবং বহনযোগ্যতা অর্জন করতে পারেনি।
সাধারণ একটি শুষ্ক কোষ হল দস্তা-কার্বন ব্যাটারি, কখনও কখনও শুকনো লেকল্যান্স কোষ ও বলা হয়, যাতে ক্ষারীয় ব্যাটারির সমান (যেহেতু উভয় একই দস্তা - ম্যাঙ্গানিজ ডাইঅক্সাইড সংমিশ্রণ ব্যবহার করে) ১.৫ ভোল্টের নামমাত্র ভোল্টেজ থাকে। একটি মানসম্পন্ন শুষ্ক কোষ সাধারণত নলাকার পাত্রের আকারের একটি দস্তা অ্যানোড এবং একটি কেন্দ্রীয় দণ্ড আকারের কার্বন ক্যাথোড নিয়ে গঠিত হয়। এক্ষেত্রে তড়িৎবিশ্লেষ্য পদার্থ হল অ্যামোনিয়াম ক্লোরাইড যা দস্তা অ্যানোডের পাশে পেস্ট রূপে থাকে। তড়িৎবিশ্লেষ্য পদার্থ এবং কার্বন ক্যাথোডের মধ্যে অবশিষ্ট স্থানটি অ্যামোনিয়াম ক্লোরাইড এবং ম্যাঙ্গানিজ ডাই অক্সাইড সমন্বিত অন্য একটি পেস্ট দ্বারা পূর্ণ করা হয়, এটি পরবর্তীতে ডিপোলারাইজার হিসাবে কাজ করে। কিছু কিছু ডিজাইনে, অ্যামোনিয়াম ক্লোরাইড কে দস্তা ক্লোরাইড দ্বারা প্রতিস্থাপন করা হয়।
গলিত লবণ
গলিত লবণের ব্যাটারিগুলি হল প্রাথমিক বা গৌণ ব্যাটারি যা গলিত লবণকে তড়িৎবিশ্লেষ্য পদার্থ হিসাবে ব্যবহার করে। এগুলি উচ্চ তাপমাত্রায় কাজ করে এবং তাপ বজায় রাখতে অবশ্যই ভালভাবে আলাদা করে রাখতে হয়।
সংরক্ষণ
একটি রিজার্ভ ব্যাটারি দীর্ঘ সময় ধরে (হয়ত কয়েক বছর) জড়ো করে (অচল করে রেখে ও কোন শক্তি সরবরাহ না করে) সংরক্ষণ করা যেতে পারে। যখন ব্যাটারিটি প্রয়োজন হয়, তখন এটি একত্রিত করা হয় (যেমন, তড়িৎবিশ্লেষ্য পদার্থ যোগ করে); একবার একত্রিত হয়ে গেলে, ব্যাটারিটি চার্জ করা হয় এবং কাজের জন্য প্রস্তুত হয়ে যায়। উদাহরণস্বরূপ, একটি ইলেকট্রনিক আর্টিলারি ফিউজের জন্য একটি ব্যাটারিকে বন্দুক চালানোর প্রভাব দ্বারা সক্রিয় করা হতে পারে। ত্বরণটি তড়িৎবিশ্লেষ্য পদার্থের একটি ক্যাপসুলকে ভেঙে দেয় যা ব্যাটারিটিকে সক্রিয় করে এবং ফিউজের সার্কিটগুলিকে শক্তি সরবরাহ করে। রিজার্ভ ব্যাটারিগুলি সাধারণত দীর্ঘ সময় (বছর) স্টোরেজে রাখার পরে স্বল্প সময়ের (সেকেন্ড বা মিনিট) জন্য ব্যবহার করার জন্য ডিজাইন করা হয়ে থাকে। সমুদ্রবৃত্তীয় যন্ত্রপাতি বা সামরিক যন্ত্রগুলির জন্য ব্যবহৃত পানি-সক্রিয় ব্যাটারি পানিতে নিমজ্জন করার মাধ্যমে সক্রিয় হয়।
কোষের কর্মক্ষমতা
অভ্যন্তরীণ রসায়ন, প্রবাহ ক্ষরণ এবং তাপমাত্রা সহ অনেকগুলি বিষয়ের কারণে একটি ব্যাটারির অতিরিক্ত লোড সাইকেল, ওভার চার্জ সাইকেল ও অতিরিক্ত স্থায়িত্বকালের মতো বৈশিষ্ট্যগুলি আলাদা হতে পারে। কম তাপমাত্রায়, একটি ব্যাটারি তত বেশি শক্তি সরবরাহ করতে পারে না। যেমন, শীতল আবহাওয়ায় কিছু গাড়ির মালিক ব্যাটারি ওয়ার্মার ইনস্টল করেন, যা ছোট বৈদ্যুতিক হিটিং প্যাড যেটি গাড়ির ব্যাটারিকে উষ্ণ রাখে।
ক্ষমতা এবং ক্ষরণ
ডান|থাম্ব| ব্যাটারি ভোল্টেজ পরীক্ষা করার জন্য একটি যন্ত্র একটি ব্যাটারির ক্ষমতা হল নির্ধারিত ভোল্টেজে এটির সরবরাহ করা বৈদ্যুতিক আধানের পরিমাণ । কোষটিতে যত বেশি তড়িৎদ্বার উপাদান থাকে সেটির ক্ষমতা তত বেশি হয়। একটি ছোট কোষের একই রসায়নবিশিষ্ট বৃহত্তর কোষের চেয়ে কম ক্ষমতা থাকে, যদিও তারা একই ওপেন-সার্কিট ভোল্টেজ গড়ে তোলে। এই ক্ষমতা অ্যাম্পিয়ার-আওয়ার (A·h) এককে পরিমাপ করা হয়। একটি ব্যাটারির নির্ধারিত ক্ষমতাকে সাধারণত ২০ ঘণ্টার সাথে  তাপমাত্রায় একটি নতুন ব্যাটারি ধারাবাহিকভাবে ২০ ঘণ্টা যাবত যে প্রবাহ দিতে পারে তার গুণ করে প্রাপ্ত গুণফল হিসাবে প্রকাশ করা হয়, যখন সেল প্রতি নির্দিষ্ট টার্মিনাল ভোল্টেজের উপরে থাকে। উদাহরণস্বরূপ, ১০০ A · h এ হিসাবকৃত একটি ব্যাটারির কক্ষ তাপমাত্রায় ২০-ঘণ্টা সময় ধরে 5 A প্রবাহ সরবরাহ করতে পারে। ব্যাটারিটি সরবরাহ করতে পারে এমন সঞ্চিত চার্জের ভগ্নাংশ ব্যাটারিটির রসায়ন, চার্জটি যে হারে সরবরাহ করা হয় (প্রবাহ), প্রয়োজনীয় টার্মিনাল ভোল্টেজ, সঞ্চয়ের সময়কাল, পরিবেশের তাপমাত্রা এবং অন্যান্য কারণ সহ একাধিক কারণের উপর নির্ভর করে।
ক্ষরণের হার যত বেশি, ক্ষমতা তত কম। একটি লেড অ্যাসিড ব্যাটারির প্রবাহ, ক্ষরণের সময় এবং ক্ষমতার মধ্যে সম্পর্ক পিউকার্টের সূত্র অনুসারে (বর্তমান মানগুলির একটি সাধারণ পরিসরের ভিত্তিতে) অনুমান করা হয়:
যেসব ব্যাটারি দীর্ঘ সময়ের জন্য মজুদ করে রাখা হয় বা ক্ষমতার একটি সামান্য ভগ্নাংশে ক্ষরণ হয় সেগুলি সাধারণভাবে অপরিবর্তনীয় পার্শ্ব বিক্রিয়াগুলির উপস্থিতির কারণে ক্ষমতা হারাতে থাকে যা তড়িৎপ্রবাহ উৎপাদন ছাড়াই আধান বাহক খরচ করে। এই ঘটনাটি অভ্যন্তরীণ স্বতক্ষরণ হিসাবে পরিচিত। উপরন্তু, যখন ব্যাটারিগুলি রিচার্জ করা হয়, তখন অতিরিক্ত পার্শ্ব বিক্রিয়া দেখা দিতে পারে, যা পরবর্তী ক্ষরণের ক্ষমতা হ্রাস করে দেয়। পর্যাপ্ত সংখ্যক রিচার্জের পরে, সংক্ষেপে বলতে গেলে সমস্ত ক্ষমতা নষ্ট হয়ে যায় এবং ব্যাটারি শক্তি উৎপাদন বন্ধ করে দেয়।
অভ্যন্তরীণ শক্তি হ্রাস এবং আয়নগুলি তড়িৎবিশ্লেষ্য পদার্থের মধ্য দিয়ে যে হারে যায় তার সীমাবদ্ধতার কারণে ব্যাটারির দক্ষতা পরিবর্তিত হয়। সর্বনিম্ন সীমার উপরে, স্বল্প হারে ক্ষরণ করা হলে উচ্চতর হারে ক্ষরণ করার তুলনায় ব্যাটারির ধারণক্ষমতার চেয়ে বেশি সরবরাহ প্রদান করে। পরিবর্তনশীল A ·h রেটিং এর ব্যাটারি ইনস্টল করা হলে তা কোনও নির্দিষ্ট ভোল্টেজের জন্য নির্ধারণকৃত যন্ত্রের ক্রিয়াকলাপকে প্রভাবিত করে না, (যদিও এটি ক্রিয়াকলাপ ব্যবধানকে প্রভাবিত করতে পারে) যদি না লোডের সীমা অতিক্রম না করা হয়। ডিজিটাল ক্যামেরার মতো উচ্চ-ক্ষরণশীল লোডগুলি মোট ক্ষমতা হ্রাস করতে পারে, যেমনটি ক্ষারীয় ব্যাটারিগুলির ক্ষেত্রে ঘটে থাকে। উদাহরণস্বরূপ, ১০- বা ২০-ঘণ্টা যাবত ক্ষরণের জন্য একটি ২ A·h রেটিং এর ব্যাটারি পূর্ণ ২ ঘণ্টার জন্য ১ অ্যাম্পিয়ার প্রবাহ প্রদান করতে পারবে না যেমনটি এর বর্ণিত ক্ষমতার দ্বারা বোঝা যায়।
সি রেট
সি-রেট হল কোনও ব্যাটারি যে হারে চার্জ হয় বা ক্ষরণ হয় তার একটি পরিমাপ। এটি ব্যাটারির মধ্য দিয়ে প্রবাহিত তড়িৎ প্রবাহ কে তাত্ত্বিক তড়িৎ প্রবাহ (যার অধীনে ব্যাটারিটি এক ঘণ্টার মধ্যে নামানুযায়ী নির্ধারিত ক্ষমতা সরবরাহ করে) দ্বারা ভাগ করে প্রাপ্ত ভাগফল হিসেবে সংজ্ঞায়িত করা হয় । এটির একক h −1।
সাধারণত, কম সি-রেটে সর্বাধিক ক্ষমতা পাওয়া যায় এবং উচ্চতর সি-হারে চার্জ বা ক্ষরণ করা হলে তা ব্যাটারির ব্যবহারযোগ্য জীবন এবং ক্ষমতা হ্রাস করে দেয়। উৎপাদকরা প্রায়শই ক্ষমতা বনাম সি-রেট রেখাচিত্রের গ্রাফগুলিসহ ডেটাশিট প্রকাশ করেন। কোনও ব্যাটারি কোন সার্কিটে নিরাপদভাবে বিতরণ করতে পারে এমন সর্বোচ্চ তড়িৎপ্রবাহকে নির্দেশ করতেও রেটিং হিসাবে ব্যাটারিতে সি-রেট ব্যবহৃত হয়। পুনর্ভরণযোগ্য ব্যাটারির মানদণ্ডগুলি সাধারণত ৪ ঘণ্টা (০.২৫ কুলম্ব), ৮ ঘণ্টা (০.১২৫ কুলম্ব) বা দীর্ঘতর ক্ষরণের সময় ধরে সেটির ক্ষমতা এবং চার্জ সাইকেলকে নির্ধারণ করা হয়।কম্পিউটারের নিরবচ্ছিন্ন বিদ্যুৎ সরবরাহের মতো বিশেষ উদ্দেশ্যে অভিপ্রেত প্রকারগুলির ক্ষেত্রে, নির্মাতারা ক্ষরণের জন্য এক ঘণ্টার (১ কুলম্ব) চেয়ে কম নির্ধারণ করে দিতে পারেন তবে তা সীমাবদ্ধ জীবন চক্রের সমস্যায় পড়তে পারে।
আন-নীল আল-আজরাক
আন-নীল আল-আজরাক (النيل الأزرق  an-Nīl al-ʾAzraq) বা নীল নীল রাজ্য সুদান প্রজাতন্ত্রের আঠারোটি রাজ্যের মধ্যে একটি। এটি ১৯৯২ সালে রাষ্ট্রপতির ৩ নম্বর ডিক্রি দ্বারা প্রতিষ্ঠিত হয়েছিল এবং এটি নীল নীল নদীর নামে নামকরণ করা হয়েছিল।
তড়িৎকোষ
দ্রুত চার্জিং, বড় এবং হালকা ব্যাটারি
, লিথিয়াম আয়রন ফসফেট ব্যাটারি  সবচেয়ে দ্রুত চার্জিং/ক্ষরণিং প্রযুক্তি ছিল, যা ১০-২০ সেকেন্ডে পরিপূর্ণভাবে ক্ষরণ হয়ে যেত।
আন-নীল আল-আজরাক
এই অঞ্চলটি প্রায় চল্লিশটি বিভিন্ন জাতিগোষ্ঠীর ধারক। এর অর্থনৈতিক ক্রিয়াকলাপ কৃষি এবং প্রাণিসম্পদ এবং ক্রমবর্ধমান খনিজ সম্পদের উপর ভিত্তি করে প্রতিষ্ঠিত।
তড়িৎকোষ
দ্রুত চার্জিং, বড় এবং হালকা ব্যাটারি
, টেসলা কোম্পানি দক্ষিণ অস্ট্রেলিয়ায় পৃথিবীর সবচেয়ে বড় ব্যাটারি নির্মাণ করে ।এটি ১২৯ মেগাওয়াট-ঘণ্টা বিদ্যুৎ মজুদ করতে পারে । ৫০০ মিলিয়ন ডলার খরচে ২০১৩ সালে নির্মিত চীনের হেবেই প্রদেশের একটি ব্যাটারি ৩৬ মেগাওয়াট-ঘণ্টা বিদ্যুৎ মজুদ করতে পারে। আলাস্কার ফেয়ারব্যাংকসে ছিল নিকেল-ক্যাডমিয়াম কোষের মাধ্যমে তৈরি আরেকটি বিশাল ব্যাটারি। এটি জুড়ে বিস্তৃত ছিল—যা একটি ফুটবল মাঠের চেয়েও বড়—এবং ভর ছিল ১৩০০ টন।বিদ্যুৎ না থাকলে বিদ্যুৎশক্তি প্রদান করার জন্য এটি নির্মাণ করেছিল এবিবি কোম্পানি। এই ব্যাটারিটি ৭ মিনিট সময়ের জন্য ৪০ মেগাওয়াট বিদ্যুৎশক্তি সরবরাহ করতে পারে। বায়ুশক্তি মজুদ করে রাখার জন্য সোডিয়াম-সালফার ব্যাটারি ব্যবহার করা হয়েছে। একটি ৪.৪ মেগাওয়াট-ঘণ্টার ব্যাটারি সিস্টেম যা ২৫ মিনিটের জন্য ১১ মেগাওয়াট বিদ্যুৎ প্রবাহ দিতে পারে; এটি হাওয়াইয়ের আওয়াহি বায়ু ফার্মের আউটপুটকে স্থিতিশীল রাখে।
আন-নীল আল-আজরাক
ব্যাপক শান্তি চুক্তি অনুযায়ী ২০১১ সালে ব্লু নাইলের বাসিন্দাদের রাষ্ট্রের সাংবিধানিক ভবিষ্যৎ নির্ধারণের জন্য অসংজ্ঞায়িত "জনপ্রিয় আলোচনা" করার কথা ছিল। এর পরিবর্তে, রাষ্ট্রের সঠিক সরকার নিয়ে একটি বিতর্ক এবং সুদান পিপলস লিবারেশন মুভমেন্ট-নর্থ নির্মূল করতে ওমর আল-বশিরের দৃঢ় সংকল্প, একটি নতুন বিদ্রোহ এবং একটি শরণার্থী সংকটের সৃষ্টি করেছে। মনে করা হচ্ছে আলোচনা অনির্দিষ্টকালের জন্য স্থগিত করা হয়েছে।
তড়িৎকোষ
দ্রুত চার্জিং, বড় এবং হালকা ব্যাটারি
দীর্ঘতম ও উচ্চতম সৌর চালিত ফ্লাইটে লিথিয়াম–সালফার ব্যাটারি ব্যবহার করা হত।
জীবনকাল
ব্যাটারি লাইফ (এবং এর সমার্থক শব্দ ব্যাটারির জীবনকাল) এর পুনর্ভরণযোগ্য ব্যাটারিগুলির ক্ষেত্রে দুটি অর্থ রয়েছে তবে অ-পুনর্ভরণযোগ্য ব্যাটারির ক্ষেত্রে কেবলমাত্র একটি অর্থ রয়েছে। পুনর্ভরণযোগ্য ব্যাটারিগুলির ক্ষেত্রে, এর অর্থ কোষগুলি সন্তুষ্টিজনকভাবে পরিচালিত করতে ব্যর্থ হওয়ার আগ পর্যন্ত কোনও যন্ত্র পুরোপুরি চার্জ করা ব্যাটারি দিয়ে যত সম্ভব সময় চলতে পারে বা চার্জ /ক্ষরণ চক্রের সংখ্যাকে বোঝায় । অ-পুনর্ভরণযোগ্য ব্যাটারির ক্ষেত্রে এই দুটি জীবন সমান হয় কারণ, সংজ্ঞা অনুসারে এ ধরনের কোষগুলি কেবল একটি চক্রের জন্য স্থায়ী হয়। (শেল্ফ লাইফ শব্দটি ব্যাটারি উতপাদন ও ব্যবহারের মধ্যে কত সময় তার কার্যকারিতা বজায় রাখতে পারে তা বর্ণনা করতে ব্যবহৃত হয়।) সমস্ত ব্যাটারির উপলব্ধ ক্ষমতা তাপমাত্রা হ্রাস পাওয়ার সাথে সাথে কমে যায়। আজকের দিনের বেশিরভাগ ব্যাটারির বিপরীতে, ১৮১২ সালে উদ্ভাবিত জাম্বোনি পাইল সংস্কার বা রিচার্জ ছাড়াই একটি অনেক বেশি সময় ধরে কাজ করতে পারত, যদিও এটি কেবল ন্যানো অ্যাম্পিয়ার পরিসরে তড়িৎপ্রবাহ সরবরাহ করে। অক্সফোর্ড ইলেক্ট্রিক বেলটি ১৮৪০ সাল থেকে এটির আসল ব্যাটারি জোড়া দিয়ে প্রায় একটানা বেজে চলেছে, এটিকে জাম্বোনি পাইল বলে মনে করা হয়।
আন-নীল আল-আজরাক
প্রশাসন
রাজ্যটি ছয়টি জেলায় উপ-বিভক্ত (২০০৬ সালের পরের আদমশুমারির জনসংখ্যার দেখানো হয়েছে):
তড়িৎকোষ
স্বতক্ষরণ
পরিত্যাজ্য তড়িৎকোষগুলি সাধারণত কক্ষ তাপমাত্রায় (২০-৩০° সে.) মজুদ করে রাখলে প্রতি বছর তাদের মূল চার্জের ৮ থেকে ২০ শতাংশ হারিয়ে ফেলে। এটি "স্বতক্ষরণ" হার হিসাবে পরিচিত এবং এটি কোনও লোডের সাথে যুক্ত না করা সত্ত্বেও কোষের মধ্যকার অ-তড়িৎপ্রবাহ-উৎপাদনকারী "পার্শ্ব" রাসায়নিক বিক্রিয়াগুলির কারণে ঘটে থাকে। পার্শ্ব বিক্রিয়াগুলির হার কম তাপমাত্রায় মজুদকৃত ব্যাটারিগুলির জন্য হ্রাস করা হয়, যদিও কিছু ব্যাটারি হিমায়িত হয়ে ক্ষতিগ্রস্ত হতে পারে।
আন-নীল আল-আজরাক
প্রশাসন
==রাজ্য গভর্নর ==
তড়িৎকোষ
স্বতক্ষরণ
পুরানো পুনর্ভরণযোগ্য ব্যাটারি পরিত্যাজ্য ক্ষারীয় ব্যাটারি, বিশেষত নিকেল-ভিত্তিক ব্যাটারির চেয়ে বেশি দ্রুত স্বতক্ষরণ হয়ে থাকে; নতুনভাবে চার্জ করা একটি নিকেল ক্যাডমিয়াম (NiCd) ব্যাটারি প্রথম 24 ঘণ্টার মধ্যে তার চার্জের ১০% হারায় এবং তারপরে প্রতি মাসে প্রায় ১০% হারে ক্ষরণ হয়। তবে, নতুন নিম্ন স্বতক্ষরণ নিকেল ধাতব হাইড্রাইড (NiMH) ব্যাটারি এবং আধুনিক ডিজাইনের লিথিয়াম ব্যাটারি স্বতক্ষরণের হার কম প্রদর্শন করে (তবে প্রাথমিক ব্যাটারির চেয়ে তা এখনও বেশি)।
আন-নীল আল-আজরাক
ভূগোল
এই রাজ্যের আয়তন ৪৫,৮৪৪ কিমি2 এবং আনুমানিক জনসংখ্যা ১,১৯৩,২৯৩ জন। কেন্দ্রীয় পরিসংখ্যান ব্যুরো ২০০৬ সালের আদমশুমারিতে জনসংখ্যা ৮৩২,১১২ জন বলে উদ্ধৃত করা হয়েছে। আদ-দামাজিন এ রাজ্যের রাজধানী। ২০১০ সালে মেরো বাঁধটি সমাপ্ত না হওয়া পর্যন্ত সুদানের জলবিদ্যুতের মূল উৎস রোজিরস বাঁধের আবাসস্থল নীল নীল রাজ্য।
তড়িৎকোষ
ক্ষয়
অভ্যন্তরীণ অংশগুলি ক্ষয়প্রাপ্ত এবং অকেজো হতে পারে, বা সক্রিয় উপাদানগুলি ধীরে ধীরে নিষ্ক্রিয় রূপে রূপান্তরিত হয়ে যেতে পারে।
ভৌত উপাদানের পরিবর্তন
ব্যাটারি প্লেটের উপরে থাকা সক্রিয় উপাদানগুলি প্রতিটি চার্জ এবং ক্ষরণ চক্রে রাসায়নিক গঠন পরিবর্তন করে; আয়তনের বস্তুগত পরিবর্তনের কারণে সক্রিয় উপাদানগুলি নষ্ট হয়ে যেতে পারে,তাছাড়া আর কত বার ব্যাটারি রিচার্জ যেতে পারে তার সংখ্যাকে সীমাবদ্ধ করে দিতে পারে। বেশিরভাগ নিকেল-ভিত্তিক ব্যাটারি ক্রয় করার সময়ই আংশিকভাবে ক্ষরণ হয়ে থাকে এবং প্রথম ব্যবহারের আগে অবশ্যই চার্জ করতে হয়। অপেক্ষাকৃত নতুন নিকেল ধাতব হাইড্রাইড (NiMH) ব্যাটারিগুলি ক্রয় করার সময়ই ব্যবহারের জন্য প্রস্তুত থাকে এবং এক বছরে এটির ক্ষরণের হার থাকে কেবল ১৫%।
প্রতিটি চার্জ-ক্ষরণ চক্রের সময় কিছু ক্ষয় ঘটে। সাধারণত ক্ষয় ঘটার কারণ হল তড়িৎবিশ্লেষ্য পদার্থগুলি তড়িৎদ্বারগুলি থেকে দূরে সরে যায় বা তড়িৎদ্বারগুলি থেকে সক্রিয় উপাদান বিচ্ছিন্ন হয়ে যায়। স্বল্প-ক্ষমতার নিকেল ধাতব হাইড্রাইড(NiMH) ব্যাটারি (১,৭০০-২,০০০ মিলিঅ্যাম্পিয়ার-ঘণ্টা) কে প্রায় ১০০০ বার চার্জ করা যায়, যেখানে উচ্চ-ক্ষমতার নিকেল ধাতব হাইড্রাইড(NiMH) ব্যাটারি (২,৫০০ মিলিঅ্যাম্পিয়ার-ঘণ্টা এর উপরে) প্রায় ৫০০ টি চক্র পর্যন্ত স্থায়ী হয়। নিকেল-ক্যাডমিয়াম (NiCd) ব্যাটারিগুলি তাদের অভ্যন্তরীণ রোধ স্থায়ীভাবে ব্যবহারযোগ্য মান ছাড়িয়ে যাওয়ার আগে ১,০০০ চক্রের জন্য নির্ধারণ করে দেওয়া হয়।
চার্জ / ক্ষরণ হওয়ার গতি
দ্রুত চার্জিং উপাদানগুলির পরিবর্তনকে বাড়িয়ে তোলে, ব্যাটারির জীবনকাল হ্রাস করে দেয়।
অতিরিক্ত চার্জিং
কোনও চার্জার যদি কখন ব্যাটারিটি পুরোপুরি চার্জ হয় তা শনাক্ত করতে না পারে তখন অতিরিক্ত চার্জিং ঘটে; যা এটিকে ক্ষতিগ্রস্ত করে।
স্মৃতি প্রভাব
নিকেল-ক্যাডমিয়াম (NiCd) কোষ যদি কোনও নির্দিষ্ট পুনরাবৃত্তিমূলক পদ্ধতিতে ব্যবহৃত হয় তবে এর ক্ষমতায় হ্রাস দেখা যেতে পারে যাকে "স্মৃতি প্রভাব" বলা হয়। প্রভাব সহজ প্রচলিত ব্যবহার দ্বারা এড়ানো যেতে পারে। যদিও NiMH কোষের রসায়ন অনুরূপ, তবুও তা স্মৃতি প্রভাবে কম পড়ে। থাম্ব| একটি অ্যানালগ ক্যামকর্ডার [লিথিয়াম আয়ন] ব্যাটারি
পরিবেশগত অবস্থা
মোটরগাড়ির পুনর্ভরণযোগ্য লেড–এসিড ব্যাটারিগুলিকে কম্পন, শক এবং তাপমাত্রার সীমার ফলে সৃষ্ট ধকল সহ্য করতে হয়। এই ধকল এবং তাদের সীসার প্লেটগুলির সালফেশনের কারণে, কিছু মোটরগাড়ির ব্যাটারি নিয়মিত ব্যবহারে ছয় বছর পর্যন্ত চলে। মোটরগাড়ি চালু (এসএলআই : শুরু, আলোকসজ্জা, ইগনিশন ) করতে ব্যবহৃত ব্যাটারিগুলিতে তড়িৎপ্রবাহকে সর্বাধিক কার্যকারী করতে অনেকগুলি পাতলা প্লেট থাকে। সাধারণভাবে, প্লেটগুলি যত ঘন হয়, ব্যাটারির জীবনকালও তত দীর্ঘ হয়। এগুলি সাধারণত রিচার্জের আগে সামান্য কিছুটা ক্ষরণ হয়ে থাকে।
বৈদ্যুতিক গল্ফ কার্টে ব্যবহৃত "ডিপ-সাইকেল" লেড–অ্যাসিড ব্যাটারিগুলিতে দীর্ঘায়ুতা বাড়ানোর জন্য অনেক ঘন প্লেট থাকে। লেড-অ্যাসিড ব্যাটারির প্রধান সুবিধা হল এর স্বল্প ব্যয়; এর প্রধান অসুবিধাগুলি হল প্রদত্ত ক্ষমতার এবং ভোল্টেজের জন্য বড় আকার এবং ভর। লেড-অ্যাসিড ব্যাটারিগুলিকে কখনও তাদের ক্ষমতার ২০% এর নিচে ক্ষরণ উচিত নয়, কারণ যখন এটি করা হবে তখন সেগুলির অভ্যন্তরীণ রোধ তাপ উৎপাদন এবং ক্ষতির কারণ হবে। ডিপ-সাইকেল লেড-অ্যাসিড সিস্টেমগুলি প্রায়শই সল্প-চার্জ সতর্কতা আলো বা একটি সল্প-চার্জ পাওয়ার কাট-অফ সুইচ ব্যবহার করে যাতে ব্যাটারির জীবনকাল সংক্ষিপ্ত করে তুলতে পারে এমন ধরনের ক্ষতি প্রতিরোধ করা যায় ।
মজুদ
রেফ্রিজারেটর বা ফ্রিজারের মতো কম তাপমাত্রার স্থানে ব্যাটারি মজুদ করে রাখালে তা পার্শ্ব বিক্রিয়াগুলিকে ধীর করে দেয়, যার মাধ্যমে ব্যাটারির জীবনকাল বাড়ানো যেতে পারে। এই ধরনের মজুদ ক্ষারীয় ব্যাটারির আয়ু প্রায় ৫% বাড়িয়ে দিতে পারে; পুনর্ভরণযোগ্য ব্যাটারি তাদের ধরনের উপর নির্ভর করে তাদের চার্জ অনেক বেশি সময় ধরে রাখতে পারে। সর্বোচ্চ ভোল্টেজে পৌঁছানোর জন্য, ব্যাটারিগুলিকে অবশ্যই কক্ষ তাপমাত্রায় ফিরিয়ে আনতে হবে; ০° সে. তাপমাত্রায় ২৫০ মিলিঅ্যাম্পিয়ারের একটি ক্ষারীয় ব্যাটারিকে ক্ষরণ করা, ২০° সে. তাপমাত্রায় ক্ষরণ করার চেয়ে অর্ধেক ফলপ্রসূ। ডিউরাসেলের মতো ক্ষারীয় ব্যাটারি প্রস্তুতকারীরা ব্যাটারি ফ্রিজে রাখার পরামর্শ দেয় না।
ব্যাটারির আকার
বৈদ্যুতিক ঘড়িতে ব্যবহৃত ছোট বাটন সেলগুলি থেকে সিগন্যাল সার্কিটে বা অন্যান্য দীর্ঘ মেয়াদী অ্যাপ্লিকেশনগুলিতে ব্যবহৃত নাম্বার সিক্স সেল অবধি প্রাথমিক ব্যাটারিগুলি গ্রাহকদের জন্য সহজেই উপলব্ধ। গৌণ কোষগুলি খুব বড় আকারে তৈরি করা হয়; খুব বড় ব্যাটারিগুলি একটি সাবমেরিনকে বিদ্যুৎশক্তি প্রদান করতে পারে বা বৈদ্যুতিক গ্রিডকে স্থিতিশীল করতে পারে এবং সর্বোচ্চ লোডগুলিকে সমান করতে সহায়তা করে।
বিস্ফোরণ
থাম্ব|বিস্ফোরণের পরে ব্যাটারি সাধারণত ভুলভাবে ব্যবহার বা ত্রুটিযুক্ত কারণে ব্যাটারি বিস্ফোরণ ঘটে, যেমন একটি প্রাথমিক (অ-পুনর্ভরণযোগ্য) ব্যাটারি রিচার্জ করার চেষ্টা করা, বা শর্ট সার্কিট ।
যখন একটি ব্যাটারিকে অতিরিক্ত হারে রিচার্জ করা হয়, তখন হাইড্রোজেন এবং অক্সিজেনের একটি বিস্ফোরক গ্যাস মিশ্রণ ব্যাটারির মধ্যে থেকে যত দ্রুত বের হয় (যেমন একটি অন্তর্নির্মিত নির্গমনপথের মাধ্যমে) তার চেয়ে দ্রুত উৎপাদিত হতে পারে, যা ব্যাটারির ভিতরের চাপ বাড়িয়ে দেয় এবং এর পরিণতিতে ব্যাটারিটির কেসটিকে ফেটে যেতে পারে। চরম ক্ষেত্রে, ব্যাটারির রাসায়নিক পদার্থগুলি কেসিং থেকে জোরে ছড়িয়ে পড়তে পারে এবং আঘাতের কারণ হতে পারে। অতিরিক্ত চার্জ― কোনও ব্যাটারিকে তার বৈদ্যুতিক ক্ষমতার চেয়ে অতিরিক্ত চার্জ করার চেষ্টা করা― দেয়ার ফলে ছিদ্র হওয়া বা অপরিবর্তনীয় ক্ষতি হওয়া ছাড়াও ব্যাটারি বিস্ফোরণ ঘটতে পারে। এই অতিরিক্ত চার্জযুক্ত ব্যাটারিটির সাথে পরে ব্যবহার করা হয় এমন চার্জার বা যন্ত্রটিরও ক্ষতি হতে পারে।
একটি শর্ট সার্কিট যখন খুব বড় তড়িৎপ্রবাহ তৈরি করে তখন গাড়ির ব্যাটারি বিস্ফোরিত হতে পারে। এ জাতীয় ব্যাটারি যখন বেশি পরিমাণে চার্জ করা হয় তখন এটি হাইড্রোজেন উৎপাদন করে (তড়িৎবিশ্লেষ্য পদার্থে পানির তড়িৎ বিশ্লেষণ হওয়ার কারণে), যা খুবই বিস্ফোরক। সাধারণ ব্যবহারের সময়, অতিরিক্ত চার্জের পরিমাণ সাধারণত খুব কম হয় এবং খুব অল্প হাইড্রোজেন উৎপন্ন হয় যা দ্রুত দ্রবীভূত হয়ে যায়। যাইহোক, যখন কোনও গাড়ি "জাম্প স্টার্ট" করা হয়, এই উচ্চ প্রবাহটির কারণে বৃহত পরিমাণে হাইড্রোজেন দ্রুত বেরিয়ে আসতে পারে, যা কাছাকাছি স্পার্ক দ্বারা বিস্ফোরকভাবে জ্বলে উঠতে পারে, যেমন একটি জাম্পারের কেবল সংযোগ বিচ্ছিন্ন করার সময় সৃষ্ট স্পার্ক।
পোড়ানোর মাধ্যমে কোন ব্যাটারি ডিসপোজ করার ফলে বদ্ধ কেসটির মধ্যে বাষ্প তৈরি হয়, যার ফলে বিস্ফোরণ ঘটতে পারে।
সাম্প্রতিক বছরগুলিতে লিথিয়াম-আয়ন ব্যাটারি ব্যবহার করা যন্ত্রগুলির প্রত্যাহার আরও সাধারণ হয়ে উঠেছে। এটি রিপোর্টকৃত দুর্ঘটনা এবং ব্যর্থতা, মাঝে মাঝে জ্বলন বা বিস্ফোরণের প্রতিক্রিয়া হিসাবে ঘটেছে। সমস্যাটির একটি বিশেষজ্ঞ সারসংক্ষেপ নির্দেশ করে যে, এই ধরনের ব্যাটারি "অ্যানোড এবং ক্যাথোডের মধ্যে লিথিয়াম আয়ন পরিবহনে তরল তড়িৎবিশ্লেষ্য পদার্থ ব্যবহার করে। যদি কোনও ব্যাটারি সেল খুব দ্রুত চার্জ করা হয় তবে এটি  শর্ট সার্কিটের ঘটাতে পারে, যার ফলে বিস্ফোরণ হতে পারে এবং আগুন লেগে যেতে পারে"।
ছিদ্র
ডান|থাম্ব| ছিদ্র হওয়া ক্ষারীয় ব্যাটারি অনেক ব্যাটারির রাসায়নিক পদার্থগুলি ক্ষত সৃষ্টিকারী, বিষাক্ত বা উভয়ই হয়ে থাকে। যদি স্বতঃস্ফূর্তভাবে বা দুর্ঘটনার মাধ্যমে ছিদ্র হয়ে যায়, তাহলে বের হওয়া রাসায়নিকগুলি বিপজ্জনক হতে পারে। উদাহরণস্বরূপ, পরিত্যাজ্য তড়িৎকোষগুলি প্রায়শই বিক্রিয়ক হিসাবে এবং অন্যান্য বিকারকগুলি ধরে রাখার জন্য ধারক হিসাবে একটি দস্তার "ক্যান" ব্যবহার করে। এই ধরনের ব্যাটারি যদি অতিরিক্ত ক্ষরণ হয়, তবে পাত্রটির বাকী অংশ গঠনকারী কার্ডবোর্ড এবং প্লাস্টিকের মধ্য দিয়ে বিকারকগুলি বের হতে পারে। পরে ছিদ্র দিয়ে বের হওয়া সক্রিয় রাসায়নিক পদার্থ ব্যাটারিটি দ্বারা চালিত যন্ত্রগুলির ক্ষতি করতে বা অকেজো করতে পারে। এই কারণে, অনেক ইলেকট্রনিক যন্ত্র নির্মাতারা দীর্ঘ সময় ধরে ব্যবহার করা হবে না এমন যন্ত্রগুলি থেকে ব্যাটারি সরিয়ে রাখার পরামর্শ দেয়।